Françoise Mbango Etone
Françoise Mbango Etone (an Haife ta a ranar 14 ga watan Afrilun shekarar 1976 a Yaoundé) ƴar wasan tseren track and field ce, ƴar ƙasar Kamaru. Ta yi gasar kasa da kasa don Faransa tun a 2010.  Yayin da take fafatawa a Kamaru, Etone ta kasance wacce ta lashe lambar zinare sau 2 a gasar Olympics a gasar Olympics ta 2004 a Athens, Girka da kuma na 2008 a Beijing, China. Ta rike kambun tseren tsalle sau uku na Olympics wanda ta kafa da nisan mita 15.39 a gasar Olympics ta Beijing a shekarar 2008. Tsawon mita 15.39 shine na uku mafi tsayin tsallen tsallen mata sau uku a tarihi a kowane yanayi.  Mata 25 ne kawai suka taba tsallen mita 15, Etone ta tsallake mita 15 akan 7  daga cikin 11 na karshe da ta yi a gasar Olympics kadai.

Etone kuma hazikar 'yar wasan tsalle ce wacce ta zo na biyu a gasar cin kofin Afrika a shekarar 1999. Etone ita ce 'yar wasa ta farko da ta wakilci Kamaru da ta samu lambobin yabo a wasannin Commonwealth da gasar cin kofin duniya da na Olympics. Ta kasance mai riƙe da tallafin karatu tare da shirin Haɗin kai na Olympic tun Nuwamba shekarata 2002.

A lokacin shekarar ilimi ta 2005–06, ta zauna a birnin New York akan tallafin karatu don halartar Jami'ar St. John a Queens, New York. An samar da tallafin ne ta hanyar hadin gwiwar kamfanin wutar lantarki na Amurka AES Sonel tare da jakadan Amurka a Kamaru, Niels Marquardt. Ta zabi Jami'ar St. John don yin karatu (tare da kanwarta, Berthe) saboda tallafin da makarantar ke ba da shirye-shiryen al'adu a Kamaru.

Rikodin gasa

Manazarta 

Rayayyun mutane
Haihuwan 1976